Thomas Steitz

Thomas Arthur Steitz (født 23. august 1940 i Milwaukee i USA, død 9. oktober 2018 i Branford i Connecticut) var en amerikansk biokjemiker og professor ved Yale University. Han ble tildelt Nobelprisen i kjemi i 2009 sammen med landsmannen Venkatraman Ramakrishnan og israeleren Ada Yonath, for studier av ribosomens struktur og funksjon.

Biografi
Steitz tok B.A. i kjemi i 1962 ved Lawrence University i Appleton i Wisconsin. Han promoverte til doktorgraden i 1966 ved Harvard University for William Lipscomb.

Etter et postdoktoropphold ved det britiske MRC i Cambridge virket han fra 1970 ved Yale University i New Haven i Connecticut. Der forsket og underviste han som Sterling professor for molekylær biofysikk og biokjemi og dessuten som  HHMI Investigator ved Howard Hughes Medical Institute.

Steitz offentliggjorde i 1998 den første krystallstruktur innen ribosomenes store underenhet.

Steitz var gift med Joan A. Steitz, en annen ledende biokjemiker og professor ved Yale University.

Publikasjoner i utvalg 
 Yin, Y.W. og Steitz, T.A. Structural basis for the transition from initiation to elongation transcription in T7 RNA polymerase. Science 298, 1387-1395 (2002)
 Schmeing, T.M., Huang, K.S., Strobel, S.A. og Steitz, T.A. An induced-fit mechanism to promote peptide bond formation and exclude hydrolysis of peptidyl-tRNA. Nature 438, 520-524 (2005)
 Tu, D., Blaha, G., Moore, P.B. og Steitz, T.A. Structures of MLSBK antibiotics bound to mutated large ribosomal subunits provide a structural explanation for resistance. Cell 121, 257-270 (2005)
 Li, W., Kamtekar, S., Xiong, Y., Sarkis, G.J., Grindley, N.D.F. og Steitz, T.A. Structure of a synaptic γδ resolvase tetramer covalently linked to two cleaved DNAs. Science 309, 1210-1215 (2005)
 Bailey, S., Wing, R.A. og Steitz, T.A. The structure of T. aquaticus DNA polymerase III is distinct from eukaryotic replicative DNA polymerases. Cell, (2006)

Referanser

Eksterne lenker 
 

Kjemikere fra USA
Professorer fra USA
Nobelprisvinnere fra USA
Nobelprisvinnere (kjemi)
Personer fra Milwaukee